Grunnlaget for ansettelse i stillingen ved institusjoner under er § 1-4, som slår fast at kravet er «norsk doktorgrad på aktuelt fagområde», «tilsvarende utenlandsk doktorgrad godkjent som likeverdig med norsk doktorgrad», «kompetanse på tilsvarende nivå dokumentert ved vitenskapelig arbeid av samme omfang og kvalitet». Innen kunstneriske fag er kravet i stedet «gjennomført godkjent stipendprogram for kunstnerisk utviklingsarbeid på aktuelt fagområde», «dokumentert kunstnerisk virksomhet eller utviklingsarbeid på høyt internasjonalt nivå og med en særlig fordypning som er relevant for fagområdet eller disiplinen». Disse fem kvalifiseringsveiene er likestilt. Ofte blir de tre vitenskapelige kvalifiseringsveiene mindre formelt omtalt som «doktorgrad eller tilsvarende kompetanse», «doktorgradsnivå» eller upresist bare som «doktorgrad» (som da er å forstå som et kompetansenivå som viser til doktorgrad ). Det er imidlertid ikke et krav å ha en grad betegnet som doktorgrad, og det er heller ikke slik at en hvilken som helst grad betegnet som doktorgrad kvalifiserer for stillingen; det avgjørende er at graden/kompetansen er doktorgrad eller anerkjent som likeverdig med dette.